smcproject/ml-wiki-sentences huggingface dataset:
1936-ൽ വിൽഹൗസ്കി തന്റെ പുതിയ വരികൾ (ഉക്രേനിയൻ വരികളെ അടിസ്ഥാനമാക്കിയുള്ളവയല്ല) പകർപ്പവകാശം നേടി പ്രസിദ്ധീകരിച്ചു.
ഈ ഗാനം അമേരിക്കയിലും കാനഡയിലും പ്രചാരത്തിലായി.
അവിടെ അത് ക്രിസ്തുമസുമായി ശക്തമായി ബന്ധപ്പെട്ടിരിക്കുന്നു.
പുറംകണ്ണികൾ The original manuscript of "Shchedryk" by Mykola Leontovych was shown for the first time in Ukraine from Ukrainska Pravda (in Ukrainian)
മങ്കൊമ്പ് ഇംഗ്ലീഷ് വിലാസം https://ml.wikipedia.org/wiki/Monkombu This article does not cite any sources .
Find sources: "മങ്കൊമ്പ്" – news · newspapers · books · scholar · JSTOR ( Learn how and when to remove this message )
ആലപ്പുഴയിലെ കുട്ടനാട് താലൂക്കിൽപ്പെട്ട ഒരു ഗ്രാമമാണ് മങ്കൊമ്പ് .
ആലപ്പുഴയിൽനിന്ന് ചങ്ങനാശ്ശേരിക്കുള്ള വഴിക്ക് മങ്കൊമ്പ് ജങ്ഷനിലെത്താം.
കേരള കാർഷിക സർവകലാശാലയുടെ കീഴിൽ മങ്കൊമ്പ് തെക്കേകരയിൽ സ്ഥിതി ചെയ്യുന്ന മങ്കൊമ്പ് നെല്ലുഗവേഷണ കേന്ദ്രം ഈ ഗ്രാമത്തെ ശ്രദ്ധേയമാക്കുന്നു.
അതുപോലെതന്നെ കുട്ടനാട്ടിലെ എല്ലാ ഗവൺമെൻറ് ഓഫീസുകളും ഇവിടെയാണ് പ്രവർത്തിക്കുന്നത്, പോലീസ് സ്റ്റേഷനും മങ്കൊമ്പ് സിവിൽ സ്റ്റേഷൻ പാലവും ഇവിടെ ഉണ്ട്.
പുഴ കടന്നാൽ വടക്കേകരയിൽ പ്രസിദ്ധമായ മങ്കൊമ്പ് ക്ഷേത്രം സ്ഥിതി ചെയ്യുന്നു.
ലിംഗവിവേചനം This article does not cite any sources .
Find sources: "ലിംഗവിവേചനം" – news · newspapers · books · scholar · JSTOR ( Learn how and when to remove this message )
കോശകേന്ദ്രത്തിലെ അണ്‌ഡകാരവസ്‌തുവിന്റേയും, ശരീരാകൃതി, ശാരീരികവും മാനസികവുമായ പ്രത്യേകതകൾ, ലൈംഗികത തുടങ്ങിയ ജീവശാസ്ത്രപരമായ ആന്തരഗ്രന്ഥിസ്രവങ്ങളെ സംബന്ധിച്ചുള്ള വ്യത്യാസത്തിന്റെ അടിസ്ഥാനത്തിൽ  സമൂഹം ഉണ്ടാക്കിയെടുത്ത ചില ലിംഗ പാത്രധർമ്മമാണ് ലിംഗവിവേചനം (Gender Discrimination) എന്നു പറയുന്നത്.
ജനാധിപത്യം, സ്വാതന്ത്ര്യം, തുല്യ നീതി, വികസനം എന്നിവയിൽ പിന്നോക്കം നിൽക്കുന്ന രാജ്യങ്ങളിൽ ലിംഗ വിവേചനം ഏറെ കാണപ്പെടുന്നു.
പരിണാമദശയിൽ മനുഷ്യർ സമൂഹമായി ജീവിക്കാൻ തുടങ്ങിയ കാലഘട്ടം മുതലേയുള്ള ചില വേർതിരിക്കലുകളും അടിച്ചമർത്തലുകളും ചൂഷണങ്ങളും (Gender Roles and Norms) ആണ് ഇതിന്‌ കാരണമെന്ന് വാദമുണ്ട്.
ഇത്തരം വിവേചനത്തിന്  ആഗോളതലത്തിൽ ലിംഗ വിവേചനം അർത്ഥമാക്കുന്നത് ആരോഗ്യം, വിദ്യാഭ്യാസം, സാമ്പത്തികം, രാഷ്ട്രീയം, തൊഴിൽ തുടങ്ങിയ മേഖലകളിൽ സ്ത്രീ- പുരുഷ- ട്രാൻസ് ജെൻഡറുകൾക്ക് ഇടയിലുള്ള അനാരോഗ്യകരമായ  അസമത്വത്തെയാണ്.
ഇതിനെയാണ് ലിംഗ അസമത്വം (Gender Inequality) എന്ന് വിളിക്കപ്പെടുന്നത്.
സ്ത്രീകൾക്കും ലൈംഗിക ന്യൂനപക്ഷങ്ങൾക്കും (LGBT) നേരെയുള്ള അതിക്രമങ്ങളും ലൈംഗിക പീഡനങ്ങൾക്കുമൊക്കെ മൂലകാരണം സമൂഹത്തിൽ ആഴത്തിൽ വേരോടിയ ഇത്തരം അസമത്വങ്ങളാണെന്ന് വിദഗ്ദ്ധർ ചൂണ്ടിക്കാട്ടുന്നു.
ലിംഗ സമത്വം (Gender Equality), ലിംഗനീതി, മനുഷ്യാവകാശങ്ങൾ തുടങ്ങിയ ആശയങ്ങൾ ലിംഗ വിവേചനകൾക്ക് എതിരായി ഐക്യരാഷ്ട്ര സംഘടന, ലോകാരോഗ്യ സംഘടന തുടങ്ങിയ അന്താരാഷ്ട്ര ഏജൻസികൾ ഉയർത്തിപ്പിടിക്കാറുണ്ട്.
ഹമദ് അന്താരാഷ്ട്ര വിമാനത്താവളം ഇംഗ്ലീഷ് വിലാസം https://ml.wikipedia.org/wiki/Hamad_International_Airport
ഖത്തറിൻറെ തലസ്ഥാനമായ ദോഹയിലെ പ്രധാന വിമാനത്താവളമാണ് ഹമദ് അന്താരാഷ്ട്ര വിമാനത്താവളം ( IATA : DOH , ICAO : OTHH ) ( അറബി : مطار حمد الدولي ‎ , Maṭār Ḥamad al-Duwalī ) .
ഈ വിമാനത്താവളത്തിന് മുൻപ് ദോഹ അന്താരാഷ്ട്ര വിമാനത്താവളം ആയിരുന്നു ഖത്തറിലെ പ്രധാന അന്താരാഷ്ട്ര വിമാനത്താവളം.
യാത്രക്കാരുടെ ബാഹുല്യം നിമിത്തം നിർമ്മിച്ചതാണ് ഹമദ് വിമാനത്താവളം.
തുടക്കത്തിൽ ന്യൂ ദോഹ അന്താരാഷ്ട്ര വിമാനത്താവളം (എൻ‌ഡി‌എ‌എ) എന്നറിയപ്പെട്ടിരുന്ന ഹമദ് വിമാനത്താവളം 2009 ൽ തുറക്കാനായിരുന്നു നിശ്ചയിച്ചിരുന്നത്, എന്നാൽ നിർമ്മാണത്തിൽ നേരിട്ട കാലതാമസം കരണം 2014 ഏപ്രിൽ 30-ന് വിമാനത്താവളം തുറന്നു.
ദേശീയ വിമാനക്കമ്പനിയായ ഖത്തർ എയർവേയ്‌സും ബാക്കിയുള്ള വിമാനകമ്പനികളും 2014 മെയ് 27 മുതൽ ഔദ്യോഗികമായി പുതിയ വിമാനത്താവളത്തിലേക്ക് സേവനം ആരംഭിച്ചു .
മുൻ അമീർ ആയിരുന്ന ഹമദ് ബിൻ ഖലീഫ അൽതാനിയോടുള്ള ബഹുമാനാർത്ഥം പുനർനാമകരണം ചെയ്ത് ഹമദ് എന്നാക്കി മാറ്റി.
2003-ലാണ് പുതിയ വിമാനത്താവളത്തിനായി രൂപരേഖ തയ്യാറാക്കാൻ തുടങ്ങിയത്.
യാത്രക്കാരുടെ വർദ്ധനവും ചരക്കു ഗതാഗതവും പഴയ ദോഹ വിമാനത്താവളത്തിന് താങ്ങാൻ പറ്റുന്നുണ്ടായിരുന്നില്ല.
ഇത് മറികടക്കാൻ വേണ്ടിയാണ് ഹമദ് വിമാനത്താവളം നിർമ്മിച്ചത്.
ബെക്ടെൽ കോർപറേഷനെയാണ്‌ നിർമ്മാണത്തിനായി അന്നത്തെ സ്റ്റിയറിംഗ് കമ്മറ്റി നിയോഗിച്ചത്.
ഈ കരാറിൽ രൂപരേഖ, നിർമ്മാണം, പ്രൊജക്റ്റ് മാനേജ്‌മന്റ് എന്നിവ ഉൾപ്പെടുന്നു .
ടെർമിനലുകളും കോൺകോർസും രൂപകല്പന ചെയ്തത് ഹോക് ആണ്.
യാത്രക്കാർക്ക് വിമാനത്താവളത്തിനകത്തു സഞ്ചരിക്കേണ്ടുന്ന ദൂരം കുറയ്ക്കാനായി പ്രധാന യാത്രാ ടെർമിനൽ ദീർഘവൃത്താകൃതിയിൽ ആണ് നിർമ്മിച്ചിട്ടുള്ളത്.
യാത്രാ ടെർമിനലിന്റെ വിസ്തീർണ്ണം  600,000 ചതുരശ്ര മീറ്ററാണ്.
എയർബസിന്റെ എ380 വിമാനത്തിനായി പ്രത്യേകം നിർമ്മിച്ചത് എന്ന വിശേഷണം ഹമദ് വിമാനത്താവളത്തിന് ഉണ്ട്.
നിർമ്മാണത്തിനിടയിൽ 6.2 മില്യൺ ക്യൂബിക് മീറ്റർ അവശിഷ്ടം നീക്കം ചെയ്തു.
ദോഹ മെട്രോ റെഡ്‌ലൈൻ പാതയിൽ ഒരു മെട്രോ സ്റ്റേഷൻ ഇവിടെ ഉണ്ട്.
‌ഒഖ്ബ ഇബ്ൻ നാഫി മെട്രോ നിലയം കഴിഞ്ഞിട്ട് രണ്ടായി റെഡ്‌ലൈൻ പാത പിരിഞ്ഞു ഒന്ന് വിമാനത്താളത്തിലേക്കും ഒന്ന് അൽ വക്രയിലേക്കും പോകുന്നു.
പ്രധാന വ്യക്തികൾ ബദ്ർ മുഹമ്മദ് അൽ-മീർ, ഗ്രൂപ്പിന്റെ ചീഫ് എക്സിക്യൂട്ടീവ് ഹമദ് അലി അൽ ഖാതർ , ചീഫ് ഓപ്പറേറ്റിംഗ് ഓഫീസർ അബ്ദുൾഅസീസ് അബ്ദുള്ള  അൽ-മാസ്, വൈസ് പ്രസിഡന്റ്, വാണിജ്യം സയീദ് യൂസഫ്  കെ.എച്ച്. അൽ-സുലൈറ്റി, സുരക്ഷാ വൈസ് പ്രസിഡന്റ് Ioannis Metsovitis, VP Operations മൈക്കൽ മക്മില്ലൻ , വൈസ് പ്രസിഡന്റ് Facilities Management സുഹൈൽ കദ്രി, വൈസ് പ്രസിഡന്റ് വിവരസാങ്കേതിക വിദ്യ സുജാത സൂരി, വൈസ് പ്രസിഡന്റ് Strategy and Development സെബാസ്റ്റ്യൻ വോജ്‌റ്ന്.
SVP, ഹ്യൂമൻ റിസോഴ്സ്സ് കെട്ടിടങ്ങളും സൗകര്യങ്ങളും
ഹമദ് വിമാനത്താവളത്തിൽ ഒരു യാത്ര ടെർമിനലും നാലു കോൺകോർസും പിന്നെ രാജ കുടുംബാഗംൾക്കായി ഒരു ടെർമിനൽ (എമിരി ടെർമിനൽ) എന്നിവ ആണ് ഉള്ളത്.
ടെർമിനൽ-1 Check-in hall Interior of Concourse C Qatar Airways aircraft on the apron കോൺകോർസ്-എ - ഈ കോൺകോഴ്‌സിൽ പത്ത് യാത്ര ഗേറ്റുകൾ ആണുള്ളത്.
ഇതിൽ രണ്ടെണ്ണം എയർബസ് എ380-ക്ക് വേണ്ടി ഉള്ളതാണ്.
കോൺകോർസ്-ബി - ഈ കോൺകോഴ്‌സിൽ പത്ത് യാത്ര ഗേറ്റുകൾ ആണുള്ളത്.
കോൺകോർസ്-സി - ഈ കോൺകോഴ്‌സിൽ പതിമൂന്ന് യാത്ര ഗേറ്റുകൾ ആണുള്ളത്.
കോൺകോർസ്-ഡി - ഈ കോൺകോഴ്‌സിൽ ഇരുപത്തിനാല് യാത്ര ഗേറ്റുകൾ ആണുള്ളത്.
കോൺകോർസ്-ഇ - ഈ കോൺകോഴ്‌സിൽ ഇരുപത്തിനാല് യാത്ര ഗേറ്റുകൾ ആണുള്ളത്.
ഓട്ടോമാറ്റിക് പീപ്പിൾ മൂവർ - കോൺകോർസ്-സിയുടെ തുടക്കം മുതൽ അവസാനം വരെ യാത്രക്കാകർക്കും വിമാനത്താവള ജീവനക്കാർക്കും പോകുവാനായി നിർമ്മിച്ച യാന്ത്രിക ട്രെയിൻ ആണിത്.
ജനറൽ ഏവിയേഷൻ ടെർമിനൽ
സ്വകാര്യ ജെറ്റുകൾ അല്ലെങ്കിൽ ചാർട്ടർ ചെയ്ത ഫ്ലൈറ്റുകൾക്ക് ഉപയോഗിക്കാനായി നിർമ്മിച്ചതാണിത്.
എന്നാൽ നിലവിൽ ഇത് ഉപയോഗിക്കുന്നില്ല.
അതിനു പകരം ദോഹ അന്താരാഷ്ട വിമാനത്താവളത്തിലെ പ്രീമിയം ടെർമിനൽ ആണ് ഉപയോഗിക്കുന്നത്.
എമിരി ടെർമിനൽ
രാജ കുടുംബാഗങ്ങൾ, ഉന്നത ഉദ്ദ്യോഗസ്ഥർ, നയതന്ത്ര പ്രതിനിധികൾ എന്നിവർക്കായിട്ടാണ് ഈ ടെർമിനൽ നിർമ്മിച്ചിരിക്കുന്നത്.
പ്രത്യേക ഗേറ്റുകളും പാർക്കിംഗ് സ്ഥലങ്ങളും ഉണ്ട് ഈ ടെർമിനലിന്.
മജ്ലിസുകൾ, ബിസിനസ് ലോഞ്ചുകൾ, മീറ്റിംഗ് മുറികൾ മുതലായവയും നിർമ്മിച്ചിരിക്കുന്നു .
ഖത്തർ ഡ്യൂട്ടി ഫ്രീ
യാത്രക്കാർക്ക് വിവിധങ്ങളായ സാധങ്ങൾ വാങ്ങാൻ ഉള്ള അവസരം ഖത്തർ ഡ്യൂട്ടി ഫ്രീ ഒരുക്കുന്നു.
ലൗഞ്ചുകൾ അൽ മൗർജ്ജാൻ ബിസിനസ് ലൗഞ്ച് അൽ സഫ്‌വാ ഫസ്റ്റ് ക്ലാസ് ലൗഞ്ച് ഒറിക്‌സ് ലൗഞ്ച് പാരീസ് പ്രീമിയം ലൗഞ്ച് ലണ്ടൻ ഹീത്രൂ പ്രീമിയം ലൗഞ്ച് റൺവേ
ഹമദ് വിമാനത്താവളത്തിൽ രണ്ടു റൺവേ ഉണ്ട്.
സമാന്തരമായി വിമാനത്താവളത്തിന്റെ രണ്ടു വശത്തും ആയിട്ട്  രണ്ട് കിലോമീറ്റർ അകലത്തിൽ ആണ് ഇവ നിർമ്മിച്ചിട്ടുള്ളത്.
ആദ്യത്തേത് 4,850 മീ × 60 മീ (15,910 അടി × 200 അടി) നീളവും രണ്ടാമത്തേതിന് 4,250 മീ × 60 മീ (13,940 അടി × 200 അടി) നീളവും ഉണ്ട്.
ഇത് പശ്ചിമേഷ്യയിലെ ഏറ്റവും വലിയ റൺവേ ആണ് .
However, the flight from Dhaka to Doha is non-stop.
Cargo വിമാനകമ്പനി ലക്ഷ്യസ്ഥാനം Cargolux Hanoi , Hong Kong , Luxembourg Qatar Airways Cargo Ahmedabad , Almaty , Amsterdam , Atlanta , Bangalore , Beirut , Basel/Mulhouse , Brussels , Buenos Aires–Ezeiza , Campinas , Casablanca , Chennai , Chicago–O'Hare , Colombo–Bandaranaike , Dallas/Fort Worth , Delhi , Dhaka , Entebbe , Erbil , Frankfurt , Guangzhou , Hanoi , Helsinki , Hong Kong , Ho Chi Minh City , Hyderabad , Istanbul–Atatürk , Kochi , Kolkata , Kuwait City , Lagos , Lahore , Liege , London–Heathrow , Los Angeles , Luxembourg , Macau , Madrid , Melbourne , Mexico City , Miami , Milan–Malpensa , Mumbai , Muscat , Nairobi–Jomo Kenyatta , New York–JFK , Osaka–Kansai , Oslo–Gardermoen , Paris–Charles de Gaulle , Perth , Prague , Quito , São Paulo–Guarulhos , Seoul–Incheon , Shanghai–Pudong , Sialkot , Tehran–Imam Khomeini , Yangon , Zaragoza Turkish Cargo Istanbul–Atatürk വിവാദങ്ങൾ
2020 ഒക്ടോബർ 2 ന് ഒരു നവജാത പെൺകുഞ്ഞിനെ ചവറ്റുകുട്ടയിൽ ഉപേക്ഷിച്ച നിലയിൽ കണ്ടെത്തി.
അന്വോഷണസംബന്ധിയായി 10 വ്യത്യസ്ത വിമാനങ്ങളിൽ നിന്ന് പ്രസവിക്കുന്ന പ്രായത്തിലുള്ള സ്ത്രീകളെ വിമാനത്താവളഅധികൃതർ നിർബന്ധിത യോനി പരിശോധനയ്ക്ക് വിധേയമാക്കി.
ഇതിൽ ഉൾപ്പെട്ട ഓസ്‌ട്രേലിയൻ സ്ത്രീകൾ ഓസ്‌ട്രേലിയൻ എംബസ്സിയിൽ പരാതി നൽകുകയും തുടർന്ന്
ഖത്തർ പ്രധാനമന്ത്രി മാപ്പ് പറയുകയും ഉണ്ടായി.
ഇതിനെ തുടർന്ന് ഖത്തർ സർക്കാർ ഓസ്‌ട്രേലിയൻ സർക്കാരുമായിട്ടുള്ള ആട്ടിൻകുട്ടി വ്യവസായത്തിനുള്ള കരാർ റദ്ദാക്കുകയുണ്ടായി.
ചിത്രശാല ഹമദ് അന്താരാഷ്ട്രവിമാനത്താവളത്തിനകത്തെ ചില ചിത്രങ്ങൾ കോൺകോർസ്-സി എമിരി ടെർമിനൽ അവലംബം പുറം കണ്ണികൾ ഔദ്യോഗിക വെബ്സൈറ്റ് ഖത്തർ എയർവേസിന്റെ ഔദ്യോഗിക വെബ്സൈറ്റ് ഖത്തർ ഡ്യൂട്ടി ഫ്രീയുടെ ഔദ്യോഗിക വെബ്സൈറ്റ് Doha International Airport at the Wayback Machine (archive index) Current weather for OTBD at NOAA / NWS Accident history for DOH at Aviation Safety Network
ഹാക്സ് ഇംഗ്ലീഷ് വിലാസം https://ml.wikipedia.org/wiki/Haxe
ഹാക്ക് (പ്രോഗ്രാമിംഗ് ഭാഷ) എന്ന ലേഖനവുമായുള്ള ആശയക്കുഴപ്പം ഒഴിവാക്കുക.
ഹാക്സ് എന്നത് ഒരു ഓപ്പൺ സോഴ്‌സ് ആണ് ഹൈ-ലെവൽ ക്രോസ്-പ്ലാറ്റ്‌ഫോം പ്രോഗ്രാമിംഗ് ഭാഷയും കമ്പൈലറും , ഇത് ഒരു കോഡ്-ബേസിൽ നിന്നുകൊണ്ട് തന്നെ വ്യത്യസ്തമായ കമ്പ്യൂട്ടിംഗ് പ്ലാറ്റ്‌ഫോമുകൾക്കായി ആപ്ലിക്കേഷനുകളും സോഴ്‌സ് കോഡും നിർമ്മിക്കാൻ കഴിയും.
എംഐടി ലൈസൻസിന് കീഴിൽ പുറത്തിറക്കിയ സ്വതന്ത്രവും ഓപ്പൺ സോഴ്‌സ് സോഫ്റ്റ്‌വെയറുമാണ് ഇത്.
ഓകാമലിൽ എഴുതിയ കംപൈലർ, ഗ്നൂ ജനറൽ പബ്ലിക് ലൈസൻസ് (GPL) പതിപ്പ് 2-ന് കീഴിലാണ് പുറത്തിറക്കിയിരിക്കുന്നത്.
ന്യുമെറിക് ഡാറ്റാ ടൈപ്പ്സ് , സ്ട്രിംഗുകൾ , അറേകൾ , മാപ്പ്സ്, ബൈനറി, റിഫ്ലക്ഷൻ , മാത്സ്(Maths), എച്ച്ടിടിപി (HTTP), ഫയൽ സിസ്റ്റം, പൊതുവായ ഫയൽ ഫോർമാറ്റുകൾ എന്നിങ്ങനെ എല്ലാ പ്ലാറ്റ്‌ഫോമുകളിലും പിന്തുണയ്‌ക്കുന്ന ഒരു കൂട്ടം സവിശേഷതകളും ഒരു സാധാരണ ലൈബ്രറിയും ഹാക്സിൽ ഉൾപ്പെടുന്നു.
ഓരോ കമ്പൈലർ ടാർഗെറ്റിനുമുള്ള പ്ലാറ്റ്‌ഫോം-നിർദ്ദിഷ്ട എപിഐകളും ഹാക്സിൽ ഉൾപ്പെടുന്നു.
ഖാ(Kha), ഓപ്പൺഎഫ്എൽ(OpenFL), Heaps.io എന്നിവയെല്ലാം ഒരു കോഡ്‌ബേസിൽ നിന്ന് മൾട്ടി-പ്ലാറ്റ്‌ഫോം ഉള്ളടക്കം സൃഷ്‌ടിക്കാൻ സഹായിക്കുന്ന ജനപ്രിയ ഹാക്‌സ് ചട്ടക്കൂടുകളാണ്.
ഒരു ഭാഷയിൽ ക്ലയന്റ്-സൈഡ് , സെർവർ-സൈഡ് പ്രോഗ്രാമിംഗിനെ പിന്തുണയ്ക്കുകയും അവ തമ്മിലുള്ള കമ്മ്യൂണിക്കേഷൻ ലോജിക് ലളിതമാക്കുക  എന്ന ആശയത്തോടെയാണ് ഹാക്‌സ് ഉത്ഭവിച്ചത് .
ഹാക്സ് ഭാഷയിൽ എഴുതിയിരിക്കുന്ന കോഡ് ജാവാസ്ക്രിപ്റ്റ് , സി++ , ജാവ , ജെവിഎം(JVM), പിഎച്ച്പി , സി ഷാർപ് , പൈത്തൺ , ലൂആ , നോഡ്.
ജെഎസ് എന്നിവയിലേക്ക് കംപൈൽ ചെയ്യാൻ സാധിക്കും.
ഹാക്‌സിന് നേരിട്ട് എസ്ഡബ്ല്യൂഎഫ്(SWF), ഹാഷ് ലിങ്ക്(HashLink), നെക്കോവിഎം(NekoVM) എന്നിവയിൽ ബൈറ്റ്‌കോഡ് ഉപയോഗിച്ച് കംപൈൽ ചെയ്യാനും ഇന്റർപ്രെട്ട് മോഡിൽ പ്രവർത്തിക്കാനും കഴിയും.
നിലവിലുള്ള ഒബ്‌ജക്‌റ്റ് ഫയലുകളുടെ ഘടന വിവരിക്കാൻ സി++ ഹെഡർ ഫയലുകൾ പോലെ, ഒരു ടൈപ്പ്-സെക്യൂർ രീതിയിൽ ടാർഗെറ്റ്-സ്പെസിഫിക് ഇടപെടൽ വിവരിക്കുന്നതിന് നിലവിലുള്ള ലൈബ്രറികളുടെ ടൈപ്പ് ഇൻഫോർമേഷൻ ഉൾക്കൊള്ളാൻ കഴിയുന്ന എക്‌സ്‌റ്റേണുകളെ (ഡെഫനിഷൻ ഫയലുകൾ) ഹാക്സ് പിന്തുണയ്‌ക്കുന്നു.
ഫയലുകളിൽ നിർവചിച്ചിരിക്കുന്ന മൂല്യങ്ങൾ സ്റ്റാറ്റിക് ടൈപ്പ്ഡ് ഹാക്സ് എന്റിറ്റികൾ പോലെ ഉപയോഗിക്കാൻ ഇതിനെ പ്രാപ്തമാക്കുന്നു.
എക്സ്റ്റേണുകൾ കൂടാതെ, ഓരോ പ്ലാറ്റ്ഫോമിന്റെയും നേറ്റീവ് കഴിവുകൾ ആക്സസ് ചെയ്യുന്നതിനുള്ള പരിഹാര മാർഗ്ഗങ്ങൾ നിലവിലുണ്ട്.
നിരവധി ജനപ്രിയ ഐഡിഇകൾക്കും സോഴ്‌സ് കോഡ് എഡിറ്റർമാർക്കും ഹാക്സ് വികസനത്തിനുള്ള പിന്തുണ ലഭ്യമാണ്.
വിഎസ് കോഡ് , ഇന്റലിജെഐഡിയ , ഹാക്സ്ഡെവലപ്(HaxeDevelop) എന്നിവയ്ക്ക് ഹാക്സ് വികസനത്തിന് ഏറ്റവും കൂടുതൽ പിന്തുണയുണ്ടെങ്കിലും പ്രത്യേക വികസന പരിസ്ഥിതിയോ ടൂൾ സെറ്റുകളോ ഹാക്സ് ഫൗണ്ടേഷൻ ഔദ്യോഗികമായി ശുപാർശ ചെയ്യുന്നില്ല.
സിന്റാക്സ് ഹൈലൈറ്റ് ചെയ്യൽ, കോഡ് പൂർത്തീകരിക്കുക, റീഫാക്റ്ററിംഗ്, ഡീബഗ്ഗിംഗ് മുതലായവയുടെ പ്രധാന പ്രവർത്തനങ്ങൾ വിവിധ ഡിഗ്രികളിൽ ലഭ്യമാണ്.
2005 ഒക്‌ടോബറിലാണ് ഹാക്‌സിന്റെ ഡെവലപ്മെന്റ് ആരംഭിച്ചത്.
ആദ്യത്തെ ആൽഫ പതിപ്പ് 2005 നവംബർ 14-ന് പുറത്തിറങ്ങി.
അഡോബി ഫ്ലാഷ്, ജാവാസ്ക്രിപ്റ്റ് , നെക്കോവിഎം(NekoVM) തുടങ്ങിയ പ്രോഗ്രാമുകൾക്കുള്ള പിന്തുണയോടെ 2006 ഏപ്രിലിൽ ഹാക്സ് 1.0 പുറത്തിറങ്ങി.
2008-ൽ പിഎച്ച്പിയ്‌ക്കുള്ള പിന്തുണ ചേർത്തു, 2009-ൽ സി++നുള്ള പിന്തുണ കൂടി ചേർത്തു.
സി#, ജാവ പോലുള്ള കൂടുതൽ പ്ലാറ്റ്‌ഫോമുകൾ 2012-ൽ ഒരു കംപൈലർ ഓവർഹോൾ ഉൾപ്പെടുത്തി.
നിക്കോളാസ് കന്നാസെയും മറ്റ് കോൺട്രിബ്യൂട്ടേഴ്സും ചേർന്നാണ് ഹാക്സ് വികസിപ്പിച്ചെടുത്തത്, ലളിതമായതും, ചെറിയ അക്ഷരങ്ങളോടൊപ്പം "അകത്ത് ഒരു X ഉള്ളതും" ആയതുകൊണ്ടാണ് യഥാർത്ഥത്തിൽ ഹാക്സ്(haXe) എന്ന് പേരിട്ടത്, ഏതൊരു പുതിയ സാങ്കേതിക വിദ്യയും വിജയകരമാക്കാൻ ഇത് പൊലെ ഒന്ന് ആവശ്യമാണെന്ന് ഇതിന്റെ രചയിതാവ് തമാശയായി പറഞ്ഞു.
ഓപ്പൺ സോഴ്സ് ആക്ഷൻസ്ക്രിപ്റ്റ് 2 കംപൈലർ എംടിഎഎസ്സി(MTASC) യുടെ പിൻഗാമിയാണ് ഹാക്സ്, നിക്കോളാസ് കന്നാസെ നിർമ്മിച്ചതും ഗ്നു ജനറൽ പബ്ലിക് ലൈസൻസ് പതിപ്പ് 2 അല്ലെങ്കിൽ അതിനുശേഷമുള്ള പതിപ്പിന് കീഴിലാണ്.
കമ്പൈലർ
ഹാക്സ് ഭാഷയ്ക്ക് ബൈറ്റ്കോഡിലേക്ക് കംപൈൽ ചെയ്യാൻ കഴിയും, അത് ലക്ഷ്യമിടുന്ന വെർച്വൽ മെഷീനുകൾക്ക് നേരിട്ട് നടപ്പിലാക്കാൻ കഴിയും.
ഇതിന് സി++, ജാവാസ്ക്രിപ്റ്റ്, പിഎച്ച്പി, സി#, ജാവാ, പൈത്തൺ, ലുഅ എന്നിവയിൽ സോഴ്സ് കോഡ് കംപൈൽ ചെയ്യാൻ കഴിയും.
ഹാക്‌സെയ്‌ക്ക് ഇവൽ എന്നറിയപ്പെടുന്ന ഇന്റർപ്രെട്ടറുണ്ട്.
മാക്രോകൾ പ്രവർത്തിപ്പിക്കുന്നതിനും ഇതേ ഇന്റർപ്രെട്ടർ കംപൈൽ-ടൈം ഉപയോഗിക്കുന്നു, ഇത് എഎസ്ടി(AST)യെ പരിഷ്‌ക്കരിക്കാൻ അനുവദിക്കുന്നു.
ഒന്നിലധികം സോഴ്‌സ് കോഡ് ഭാഷകളിലേക്ക് കംപൈൽ ചെയ്യുന്നതിനുള്ള ഈ തന്ത്രം ഒരിക്കൽ എഴുതുക, എവിടെയും പ്രവർത്തിപ്പിക്കുക മാതൃകയിൽ നിന്ന് പ്രചോദനം ഉൾക്കൊണ്ടതാണ്.
ഈ ജോലിക്ക് വേണ്ടി ഏറ്റവും മികച്ച പ്ലാറ്റ്ഫോം തിരഞ്ഞെടുക്കാനും ഇത് പ്രോഗ്രാമറെ അനുവദിക്കുന്നു.
സാധാരണ ഹാക്സ് പ്രോഗ്രാമുകൾ എല്ലാ പ്ലാറ്റ്‌ഫോമുകളിലും ഒരേപോലെ പ്രവർത്തിക്കുന്നു, എന്നാൽ ഡെവലപ്പർമാർക്ക് പ്ലാറ്റ്‌ഫോം-സ്പെസിഫിക് കോഡ് വ്യക്തമാക്കാനും മറ്റ് പ്ലാറ്റ്‌ഫോമുകളിൽ കംപൈൽ ചെയ്യുന്നത് തടയാൻ വേണ്ടി കണ്ടീഷണൽ കംപൈലേഷൻ ഉപയോഗിക്കാനും കഴിയും.
ഹാക്സ് കംപൈലർ ഒരു ഒപ്റ്റിമൈസിംഗ് കംപൈലർ ആണ്, കൂടാതെ കംപൈൽ ചെയ്ത പ്രോഗ്രാമുകളുടെ റൺ-ടൈം പെർഫോമൻസ് ഒപ്റ്റിമൈസ് ചെയ്യുന്നതിന് വേണ്ടി ഫീൽഡും ഫംഗ്‌ഷനും ഇൻലൈനിംഗ്, ടെയിൽ റിക്കർഷൻ എലിമിനേഷൻ, കോൺസ്റ്റന്റ് ഫോൾഡിംഗ്, ലൂപ്പ് അൺറോളിംഗ്, ഡെഡ് കോഡ് എലിമിനേഷൻ (DCE) എന്നിവ ഉപയോഗിക്കുന്നു.
ഹാക്സ് കംപൈലർ ഓപ്റ്റ്-ഇൻ നൾ-സേഫ്റ്റി വാഗ്ദാനം ചെയ്യുന്നു, ഇത് നൾ(ശൂന്യം) മൂല്യങ്ങൾക്ക് വേണ്ടി കംപൈൽ ചെയ്യാനെടുക്കുന്ന സമയം പരിശോധിക്കുന്നു.
ഹാക്സിൽ, പിന്തുണയ്ക്കുന്ന പ്ലാറ്റ്‌ഫോമുകളെ "ടാർഗെറ്റുകൾ" എന്ന് വിളിക്കുന്നു, അതിൽ ഇനിപ്പറയുന്ന മൊഡ്യൂളുകൾ അടങ്ങിയിരിക്കുന്നു: അതാത് കോഡ് സൃഷ്ടിക്കുന്നതിന് വേണ്ടി ഉത്തരവാദിത്വം എറ്റെടുക്കുന്ന കംപൈലർ-ബാക്കെൻഡുകൾ.
കോർ ലാംഗ്വേജ് സപ്പോർട്ടിന് (പ്ലാറ്റ്ഫോം-ടാർഗെറ്റുകൾ) അപ്പുറം പോകുന്ന റൺ-ടൈം സ്പെസിഫിക് എപിഐകൾ.
ഇനിപ്പറയുന്ന ടേബിൾ ഡോക്യുമെന്റ് പ്ലാറ്റ്‌ഫോമും ഹാക്സിനു വേണ്ടിയുള്ള ഭാഷാ പിന്തുണയെക്കുറിച്ച് വിവരിക്കുന്നു.
ഹാക്സ് ഭാഷ ഡെവലപ്പർമാരെ നിരവധി പ്ലാറ്റ്‌ഫോം ഫീച്ചറുകളിലേക്ക് ആക്‌സസ് നേടാൻ അനുവദിക്കുന്നു, എന്നാൽ ഹാക്സ് പൂർണ്ണമായും ഫീച്ചർ ചെയ്ത എഞ്ചിൻ അല്ല, അതുകൊണ്ടു തന്നെ ചില പ്ലാറ്റ്‌ഫോമുകൾക്കായി ഉള്ളടക്കം സൃഷ്‌ടിക്കാൻ പ്രാപ്‌തമാക്കുന്ന ചട്ടക്കൂടുകൾ ആവശ്യമായി വന്നേക്കാം.
ഹാക്സ് കംപൈലർ ടാർഗെറ്റുകൾ പേര് ടയർ(Tier) ഔട്ട്പുട്ട് പ്ലാറ്റ്ഫോം ഉപയോഗം ഹാക്സ് പതിപ്പ് മുതൽ നെക്കോ 3 ബൈറ്റ് കോഡ് നെക്കോവിഎം സെർവർ, ഡെസ്ക്ടോപ്പ്, സിഎൽഐ 2005 (ആൽഫാ) ഫ്ലാഷ്/എസ്ഡബ്ല്യൂഎഫ് 3 ബൈറ്റ് കോഡ് ഫ്ലാഷ് : എവിഎം2 , ഫ്ലാഷ് പ്ലേയർ 9+, എയർ ഡെസ്ക്ടോപ്പ്, ബ്രൗസർ, സെർവർ 2005 (ആൽഫ) ജാവാസ്ക്രിപ്റ്റ് 1 സോഴ്സ് ജാവാസ്ക്രിപ്റ്റ് : എച്ച്ടിഎംഎൽ5 , നോഡ്.
ജെഎസ് , ഫോൺഗ്യാപ് സെർവർ, ഡെസ്ക്ടോപ്പ്, ബ്രൗസർ, മൊബൈൽ 2006 (ബേറ്റ) ആക്ഷൻസ്ക്രിപ്റ്റ് — സോഴ്സ് ആക്ഷൻസ്ക്രിപ്റ്റ് 3 : എയർ , ഫ്ലക്സ് , റോയൽ സെർവർ, ഡെസ്ക്ടോപ്പ്, ബ്രൗസർ, മൊബൈൽ 2007 (1.12), 2019 മുതൽ നീക്കം ചെയ്തു (4.0) പിഎച്ച്പി 1 സോഴ്സ് പിഎച്ച്പി : സെൻഡ് എഞ്ചിൻ Server 2008 (2.0) പിഎച്ച്പി 5 ; പിഎച്ച്പി 7 2019 മുതൽ (4.0) സി++ 2 സോഴ്സ് സി++ : വിൻഡോസ് , ലിനക്സ് , മാക്ഒഎസ് , ആൻഡ്രോയിഡ് , ഐഒഎസ് , പാം , വെബ്ബ് ഒഎസ് സെർവർ, ഡെസ്ക്ടോപ്, മൊബൈൽ, സിഎൽഐ, ഗെയിം കൺസോൾസ് 2009 (2.04); സിപിപിഐഎ(cppia) 2014 (3.2) കൂട്ടിച്ചേർത്തു സി# 3 സോഴ്സ് സി# .
നെറ്റ് ഫ്രേയിംവർക്ക് , .
നെറ്റ് കോർ , മോണോ സെർവർ, ഡെസ്ക്ടോപ്, മൊബൈൽ 2012 (2.10) ജാവാ 3 സോഴ്സ് ജാവ : ജാവാ സോഫ്റ്റ്വയർ ഓപ്പൺജെഡികെ സെർവർ, ഡെസ്ക്ടോപ് 2012 (2.10) പൈത്തൺ 3 സോഴ്സ് പൈത്തൺ സിഎൽഐ(CLI), വെബ്ബ്, ഡെസ്ക്ടോപ് 2014 (3.2) ലുഅ 2 സോഴ്സ് ലുഅ സിഎൽഐ(CLI), വെബ്ബ്, മൊബൈൽ 2016 (3.3) ഹാഷ് ലിങ്ക്(HashLink) 1 ബൈറ്റ് കോഡ് ഹാഷ് ലിങ്ക് വിഎം(VM) അല്ലെങ്കിൽ എച്ച്എൽ/സി(HL/C) (സി ഫയലിലേക്ക് കംപൈൽ ചെയ്യുക) സെർവർ, ഡെസ്ക്ടോപ്, മൊബൈൽ, ഗെയിം കൺസോളുകൾ (സി എക്സ്പോർട്ട്) 2016 (3.4) ജെവിഎം 1 ബൈറ്റ് കോഡ് ജെവിഎം : ഹോട്ട്സ്പോട്ട് , ഓപ്പൺജെ9 സെർവർ, ഡെസ്ക്ടോപ് 2019 (4.0) ഇവാൽ(Eval) 1 ഇന്റർപ്രെട്ടർ ഹാക്സ് ഇന്റർപ്രെട്ടർ പ്രോട്ടോടൈപ്പിംഗ്, സ്ക്രിപ്റ്റിംഗ് 2019 (4.0) ഹാക്സിന്റെ പ്രയോജനങ്ങൾ ഒരേ ഭാഷ ഉപയോഗിച്ച് ഒന്നിലധികം പ്ലാറ്റ്‌ഫോമുകളെയും ഉപകരണങ്ങളെയും കൈകാര്യം ചെയ്യാനുള്ള കഴിവ് സ്ട്രിറ്റിലി ടൈപ്പ്ഡ് കോഡ് ഉപയോഗിക്കാനുള്ള കഴിവ് ഹാക്സ് ഭാഷ ഉപയോഗിച്ച് ചെയ്യാവുന്ന മാക്രോകൾ (വാക്യഘടന രൂപാന്തരം) ഉപയോഗിക്കാനുള്ള കഴിവ് എക്സ്റ്റൻഷൻ മെത്തേഡുകളും ഫങ്ഷണൽ പ്രോഗ്രാമിംഗും പോലുള്ള ഭാഷാ സവിശേഷതകൾ ചേർത്തിട്ടുണ്ട്.
ഹാക്‌സ് പ്രോഗ്രാമുകളുടെ റൺ-ടൈം പ്രകടനം, ഹാൻഡ് റിട്ടണുമായി(handwritten) താരതമ്യപ്പെടുത്താൻ സാധിക്കും വിധം വേഗതയുള്ളതാണ്.
ഒബ്ജക്റ്റ്-ഓറിയന്റഡ് പ്രോഗ്രാമിംഗ്, ജെനറിക് പ്രോഗ്രാമിംഗ്, വിവിധ ഫങ്ഷണൽ പ്രോഗ്രാമിംഗ് കൺസ്ട്രക്ട് എന്നിവയെ പിന്തുണയ്ക്കുന്ന ഒരു പൊതു-ഉദ്ദേശ്യ ഭാഷയാണ് ഹാക്സ്.
ഇറ്ററേഷൻസ്, എക്സെക്ഷൻസ്, കോഡ് റിഫ്ലക്ഷൻ തുടങ്ങിയ സവിശേഷതകളും ഭാഷയുടെയും ലൈബ്രറികളുടെയും അന്തർനിർമ്മിത പ്രവർത്തനങ്ങളാണ്.
പ്രോഗ്രാമിംഗ് ഭാഷകൾക്കിടയിൽ  ഇത് അസാധാരണമാണ്, ഹാക്സിൽ സ്ട്രോങ് ആൻഡ് ഡൈനാമിക് ടൈപ്പ് സിസ്റ്റം അടങ്ങിയിരിക്കുന്നു.
കംപൈലർ ടൈപ്പ് ഇൻഫറൻസിംഗ് ഉപയോഗിച്ച് ടൈപ്പുകൾ പരോക്ഷമായി പരിശോധിക്കുകയും കംപൈൽ-ടൈം പിശകുകൾ എതെന്ന് വ്യക്തമാക്കി തരുകയും ചെയ്യും, ഇത് ടൈപ്പ്-ചെക്കിംഗ് ഒഴിവാക്കാനും ടാർഗെറ്റ് പ്ലാറ്റ്‌ഫോമിന്റെ ഡൈനാമിക് ടൈപ്പ്-ഹാൻഡ്‌ലിംഗിനെ ആശ്രയിക്കാനും പ്രോഗ്രാമറെ പ്രാപ്‌തമാക്കുന്നു.
എല്ലാ നേറ്റീവ് ടാർഗെറ്റ് എപിഐകളും ഉപയോഗിക്കാം.
അവലംബം ↑ ↑ Introduction to the Haxe Standard Library , Haxe Docs ↑ Target Specific APIs, Introduction to the Haxe Standard Library , Haxe Docs ↑ ↑ {{ cite journal }} : Cite journal requires | journal= ( help ) ↑ ↑ ↑ 1 2 ↑ List of IDEs supporting Haxe , Haxe Foundation ↑ ↑ ↑ ↑ ↑ MTASC Compiler Archived 2020-10-20 at the Wayback Machine , MTASC website ↑ ↑ ↑ ↑
സായിദ് ബിൻ സുൽത്താൻ അൽ നഹ്യാൻ ഇംഗ്ലീഷ് വിലാസം https://ml.wikipedia.org/wiki/Shaikh_Zayed_al_Nahyan
ഷെയ്ഖ് സായിദ് ബിൻ സുൽത്താൻ അൽ നാഹ്യാൻ.
( അറബി : زايد بن سلطان آل نهيان ‎ ) ഇംഗ്ലീഷ്: Zayed bin Sultan bin Zayed Al Nahyan (1 ഡിസംബർ 1918 – 2 നവംബർ 2004) ആധുനിക യുഎഇയുടെ സ്ഥാപകനാണ്.
യുഎഇയിലെ ഏറ്റവും പ്രശസ്തനായ ഭരണാധികാരികളിൽ ഒരാളാണ് അദ്ദേഹം.
അറബ് ഐക്യ നാടുകളുടെ സ്ഥാപകനും എമറാത്തി രാഷ്ട്രതന്ത്രജ്ഞനും ദാനശീലനും ആ നാടിന്റെ ആദ്യ പ്രസിഡന്റുമായിരുന്നു അദ്ദേഹം.2004,ൽ മരിക്കുന്നതു വരെ അദ്ദേഹം ആ സ്ഥാനം അലങ്കരിച്ചു.
ആധുനിക എമറാത്തിന്റെ സ്ഥാപകൻ എന്നറിയപ്പെടുന്നു.
പരസ്പരം തർക്കിച്ചു നിന്നിരുന്ന ഏഴ് എമിറേറ്റുകളെ ഒന്നിപ്പിച്ചതിനു പിന്നിലെ ചാലക ശക്തിയായി അദ്ദേഹം അറിയപ്പെടുന്നു.
സായ്ദ് അദ്ദേഹത്തിന്റെ മൂത്ത സഹോദരനായ ഷേയ്ഖ് ഷാഖ്ബത് ബിൻ സുൽത്താന്റെ പകരക്കാരനായാണ് അബുദാബി യുടേ ഭരണാധികാരിയായത്.
1966 ആഗസ്ത് 6 നായിരുന്നു സ്ഥാനമേറ്റത്.
ഷാഖ്ബത്തിനെ രക്തരഹിതമായ അട്ടിമറിയിലൂടെയാണ് ഇത് സാധിച്ചത്.
ഇതിനു പിന്നിൽ ബ്രിട്ടന്റെ ഭരണതന്ത്രജ്ഞരുടേ സഹായം ഉണ്ടായിരുന്നു.
വിദ്യാഭ്യാസം, ആരോഗ്യ പരിപാലനം, പൊതു പാർപ്പിട മേഖലകളുടെ വികസനവും നവീകരണവും, നഗരങ്ങളുടെ പൊതുവികസനവും ഉൾപ്പെടെ വിപുലമായ പരിഷ്കാരങ്ങൾ കൈവരിക്കാൻ ഷെയ്ഖ് സായിദിന് കഴിഞ്ഞു.
അബുദാബിയും ഖത്തറും തമ്മിലുള്ള ശത്രുതയുടെ നീണ്ട യുഗം ശൈഖ് സായിദ് അവസാനിപ്പിച്ചു.
ജീവീത രേഖ ഷേഖ് സുൽത്താൻ കോട്ട.
ഇവിടെയാണ് സായ്ദ് ജനിച്ചത് എന്നു കരുതുന്നു
സായ്ദ് ഷേഖ് സുൽതാൻ ബിൻ ഖലീഫ അൽ നഹ്യാന്റെ നാലുമക്കളിൽ ഇളയവനായിരുന്നു.
സുൽത്താൻ 1922 മുതൽ അദ്ദേഹത്തിന്റെ മരണം വരെ അബുദാബിയുടെ ഭരണാധികാരിയായിരുന്നു.
സായ്ദിന്റെ മൂത്ത സഹോദരൻ ഷേഖ്ബത് ബിൻ സുൽത്താൻ അൽ നാഹ്യാൻ അല്പ കാലം അമ്മാവനായ സഖ്ർ ബിൻ സായ്ദ് അൽ നാഹ്യാന്റെ ഭരണത്തിനു ശേഷം അബുദാബിയുടെ ഭരണം ഏറ്റെടുത്തു.
അദ്ദേഹത്തിന്റെ അമ്മ ഷെയിഖ സലാമ ബിൻത് ബുത്തി ആയിരുന്നു.
അവർ മക്കൾ തമ്മിൽ കലാപത്തിലേർപ്പെടുന്നതിൽ നിന്ന് ചെറുപ്പത്തിലേ വിലക്കിയിരുന്നു.
സായ്ദിനെ തന്റെ മുത്തച്ഛനായ ഷേയ്ഖ് സായ്ദിന്റെ പേരാണ് ലഭിച്ചത് (സായ്ദ് ദ ഗ്രേറ്റ്).
അദ്ദേഹം 1855 മുതൽ 1909 വരെ അബുദാബിയുടെ ഭരണാധികാരിയായിരുന്നു.
സായ്ദ് ജനിച്ച സമയത്ത് അബുദാബി അറേബ്യൻ തീരത്തെ 7 എമിരേറ്റുകളിൽ ഒന്നും മാത്രമായിരുന്നു.
ചെറുപ്പത്തിൽ പരുന്ത് പറത്തുന്നതിൽ അദ്ദേഹം താല്പര്യം കാണിച്ചിരുന്നു.
ഇത് അറബികളുടെ ഒരു മുഖ്യ വിനോദമാണ്.
അബുദാബിയിലെ കസ്ർ അൽ-ഹോസനിലാണ് സായ്ദ് ജനിച്ചത് എന്നു പൊതുവെ കരുതപ്പെടുന്നു എങ്കിലും അൽഎയിനിൽ ആയിരുന്നു ജനനം എന്ന് ചില രേഖകളിൽ കാണുന്നുണ്ട്.
പ്രത്യേകിച്ചും അൽ എയ്ൻ മരുപ്പച്ചക്കരികിലുള്ള സുൽത്താൻ ബിൻ സായ്ദ് കോട്ടയിലായിരുന്നു അത് എന്നു കാണുന്നു.
1927 -ൽ പിതാവിന്റെ മരണ ശേഷമെങ്കിലും അബുദാബിയിലേക്ക് മാറിയിരിക്കാം എന്നും കരുതുന്നു.
അൽ എയ്നിൽ ജീവിച്ച കാലത്ത് ആധുനിക വിദ്യാഭ്യാസം ഒന്നും സയ്ദിനു ലഭിച്ചില്ല.
കാരണം അത്തരം വിദ്യാലയങ്ങൾ അവിടങ്ങളിൽ ഇല്ലായിരുന്നു എന്നതാണ്.
പ്രാഥമിക വിദ്യാഭ്യാസം ഇസ്ലാമിക പഠനങ്ങളിൽ ഒതുങ്ങി.
അവിടെ അദ്ദേഹം ബെഡൂയിൻ ഗോത്രവർഗ്ഗക്കാരുമായി ചേർന്ന് ജീവിച്ചു.
അവരുടെ ആൾക്കാരുമായും അവരുടെ പാരമ്പര്യ വിദ്യകളിലും അതി കഠിനമായ ചൂടുമായി പൊരുത്തപ്പെട്ട് ജീവിക്കുന്നതിലും അദ്ദേഹം പ്രവീണ്യനായി.
ഈ പ്രദേശത്ത് ദീർഘകാലം ജീവിച്ച ബ്രിട്ടീഷ് രാഷ്ട്രീയ പ്രതിനിധി കേണൽ ഹ്യൂപോസ്റ്റിന്റെ വാക്കുകളെ കുറിച്ച് ക്ലോഡ് മോറിസ് തന്റെ പുസ്തകത്തിൽ (ദി ഡെസേർട്ട് ഫാൽക്കൺ) പറയുന്നു: "ശൈഖ് സായിദിന് ചുറ്റും എപ്പോഴും തടിച്ചുകൂടുന്നതും ആദരവോടെയും ശ്രദ്ധയോടെയും ചുറ്റിത്തിരിയുന്ന ജനക്കൂട്ടം എന്നെ അദ്ഭുതപ്പെടുത്തിയിട്ടുണ്ട്.
തോട്ടങ്ങൾ നനയ്ക്കാൻ വെള്ളം വർദ്ധിപ്പിക്കാൻ അദ്ദേഹം നീരുറവകൾ തുറന്നു.
ഷെയ്ഖ് സായിദ് തന്റെ ബദൂയിൻ അറബികളുമായി സഹകരിച്ച് പ്രവർത്തിച്ചു.
അവർ കിണർ കുഴിക്കുന്നു, കെട്ടിടങ്ങൾ പണിയുന്നു, അഫ്‌ലാജിലെ വെള്ളം മെച്ചപ്പെടുത്തുന്നു, അവരോടൊപ്പം ഇരുന്നു, അവരുടെ ഉപജീവനത്തിലും അവരുടെ ലാളിത്യത്തിലും ധിക്കാരവും അഹങ്കാരവും അറിയാത്ത ഒരു ജനാധിപത്യ മനുഷ്യനെന്ന നിലയിൽ അവരുടെ പൂർണ്ണ പങ്കാളിത്തം, അവന്റെ ഭരണകാലത്ത് അൽ.
-ഐൻ, ആവശ്യമായ നേതൃത്വ ചുമതലകൾ ഏറ്റെടുക്കാൻ യഥാർത്ഥ യോഗ്യതയുള്ള ഗോത്രവർഗ ഷെയ്ഖിന്റെ വ്യക്തിത്വത്തിന് പുറമെ ദേശീയ നേതാവിന്റെ വ്യക്തിത്വവും അദ്ദേഹം സൃഷ്ടിച്ചു.
രാജ്യ ഭരണത്തിൽ
സായ്ദ് അബുദാബിയുടേ കിഴക്കൻ മേഖലയുടെ ഗവർണറായിട്ടാണ് ആദ്യമയി രാഷ്ട്രീയത്തിൽ പ്രവേശിക്കുന്നത്.
1946 ൽ ആയിരുന്നു അത്.
അൽ എയ്ൻ എന്ന പ്രവിശ്യയിലെ മുവാജി കോട്ടയായിരുന്നു തലസ്ഥാനം.
ആ കാലത്ത് അത് വളരെ ദാരിദ്ര്യം പിടിച്ച ഒരു സ്ഥലമായിരുന്നു.
ഇടക്കിടെ അസുഖങ്ങൾ പൊട്ടിപ്പുറപ്പെടുമായിരുന്നു.
ട്രൂഷ്യൽ കോസ്റ്റ് ആ സ്ഥലത്ത് പെട്രോളിയം ഖനനം ആരംഭിച്ചപ്പോൾ സായദ് അവരെ സഹായിച്ചു.
തന്റെ ഭരണകാലത്ത്, അയൽപക്കങ്ങളുമായുള്ള ബന്ധം മെച്ചപ്പെടുത്താനും തന്റെ പൌരന്മാർക്കിടയിൽ തന്റെ സ്ഥാനം ശക്തിപ്പെടുത്താനും അദ്ദേഹത്തിന് കഴിഞ്ഞു, തന്റെ ഭരണം ഹ്രസ്വകാലമായിരുന്നെങ്കിലും.
മുത്തുക്കച്ചവടവും മീൻപിടുത്തവും ഈ പ്രദേശത്തെ ഏക വരുമാനമാർഗമായിരുന്ന ഒരു കാലത്ത് പൗരന്മാരെ സ്വീകരിക്കുകയും അവരുടെ ആശങ്കകൾ കേൾക്കുകയും അവരുടെ കഷ്ടപ്പാടുകൾ പങ്കുവെക്കുകയും ചെയ്തിരുന്ന പിതാവിന്റെ കൗൺസിലിൽ അദ്ദേഹം സ്ഥിരമായി പങ്കെടുക്കുന്നയാളായിരുന്നു.
1953- ൽ സായിദ് ലോകമെമ്പാടുമുള്ള ഒരു യാത്ര ആരംഭിച്ചു, അതിൽ തന്റെ രാഷ്ട്രീയ അനുഭവം രൂപപ്പെടുത്തിയെടുത്തു.
ഭരണത്തിന്റെയും ജീവിതത്തിന്റെയും മറ്റ് അനുഭവങ്ങളെക്കുറിച്ച് അതിലൂടെ മനസ്സിലാക്കുകയും ചെയ്തു.
ബ്രിട്ടനും തുടർന്ന് അമേരിക്ക , സ്വിറ്റ്സർലൻഡ് , ലെബനൻ , ഇറാഖ് , ഈജിപ്ത് , സിറിയ , ഇന്ത്യ എന്നിവിടങ്ങളും സന്ദർശിച്ചു, പാക്കിസ്ഥാനും ഫ്രാൻസും ഉൾപ്പെട്ടു, ഈ അനുഭവം എമിറേറ്റ്‌സിലെ ജീവിതം വികസിപ്പിക്കേണ്ടതിന്റെ ആവശ്യകതയെക്കുറിച്ചുള്ള അദ്ദേഹത്തിന്റെ ബോധ്യം വർദ്ധിപ്പിച്ചു ,പുരോഗമനം  എത്രയും വേഗം മുന്നോട്ട് കൊണ്ടുപോകുവാനും ആ രാജ്യങ്ങൾക്കൊപ്പമെത്താനും അദ്ദേഹം പരിശ്രമിച്ചു.
1952 ഇൽ സൗദുകളുടെ നേതൃത്വത്തിൽ ഒരു സൈന്യം ടുർക്കീ ബിൻ അബ്ദുള്ള അൽ ഓടൈഷന്ന്റ്റെ കീഴിൽ ഈ സ്ഥലവും ഹമാസ എന്ന ബുറൈമി മരുപ്പച്ച കേന്ദ്രീകരിച്ച്‌ നീക്കം നടത്തി നോക്കി.
സയദ്ദ് ഇതിനു തന്ത്രപ്രധാനമായ പ്രത്രിരോധം തീർത്തു, അരാമ്കോയുടെ കോഴയായ 30 മില്ല്യൺ പൌണ്ട് അദ്ദേഹം നിരാകരിക്കുകയും അദ്ദേഹവും സഹോദരനായ ഹസ്സയും ബുറൈമി ട്രിബൂണൽ ജനീവയിൽ വച്ച് 1955 ൽ നടത്തുകയും തെളിവുകൾ സമർപ്പിക്കുകയും ചെയ്തു.
ഈ ട്രിബ്യയൂണൽ സാഉദികളുടെ കോഴപ്പണ ആരോപണം ഉന്നയിച്ച് പിരിച്ചു വിടുന്ന ഘട്ടത്തിൽ ബ്രിട്ടിഷുകാർ ബുറൈമി പിടിച്ചെടുക്കാൻ ആരംഭിച്ചു.
ഇതിനു നാട്ടുകാരുടെ പിന്തുണ ഉണ്ടായിരുന്നു.
ഒമാൻ ട്രൂഷ്യൽ ലെവീസ്സ് എന്നായിരുന്നു ഇതിനെ പറഞ്ഞിരുന്നത്.
എന്നാൽ പിന്നീട് സ്ഥിരമായ ഒരു വളർച്ച ഉണ്ടാകുകയും സായ്ദ് ഈ സ്ഥാത്തെ ഫലാജ് സമ്പ്രദായം പരിഷ്കരിക്കാൻ ശ്രമിക്കുകയും ചെയ്തു.
വെള്ളം കൊണ്ടുവരുവാനുള്ള കനാലുകളുടെ ഒരു ശൃംഘല അദ്ദേഹം ഒരുക്കി.
ബുറൈമിയെ പച്ചപിടിപ്പിക്കാൻ അദ്ദേഃഹം ശ്രമിക്കുകയും അതിൽ വിജയിക്കുകയും ചെയ്തു.
1958 ൽ എണ്ണ നിക്ഷേപം കണ്ടെത്തുകയും 1962 ൽ അത് കയറ്റുമതി ചെയ്യാനും ആരംഭിച്ചതോടെ നാഹ്യാൻ കുടുംബത്തിൽ ചില അസ്വാരസ്യങ്ങൾ ഉടലെടുത്തു.
അന്ന് ഭരണം കയ്യാളിയിരുന്ന ഷേഖ്ഭത് എണ്ണയിൽ നിന്ന് ലഭിച്ച വരുമാനം എമിറേറ്റിന്റെ ആധുനിക വത്കരണത്തിനു ചിലവാക്കാൻ വിമുഖത കാണിച്ചതായിരുന്നു കാരണം.
ഇത് കുടുംബത്തിൽ അദ്ദേഹത്തിനെതിരെ മുറുമുറുപ്പ് ഉണ്ടാക്കാൻ കാരണമാക്കി.
തുടർന്ന് നാഹ്യാൻ കുടുംബാംഗങ്ങൾ ഒറ്റക്കെട്ടായി അദ്ദേഹത്തിനെതിരെ തിരിയുകയും ബ്രിട്ടീഷുകാരുടെ സഹായത്തോടെ രക്തരഹിതമായ അട്ടിമറിയിലൂടെ സായ്ദിനെ ഭരണാധികാരിയാക്കാൻ ശ്രമിക്കുകയും ചെയ്തു സായ്ദിനെ ചുമതല ഏല്പിച്ച വിവരം അന്നത്തെ ബ്രിട്ടിഷ് റസിഡന്റ് ആയിരുന്ന ഗ്ലെൻ ബാൽഫോ-പോൾ ഷേഖ്ഭത്തിനെ നാഹ്യാൻ കുടുംബത്തിന്റെ ഓസ്യത്ത് അറിയിക്കുകയും അദ്ദേഹം പ്രഖ്യാപനം അംഗീകരിക്കുകയും ചെയ്തു.
ഷേഖ്ഭത്ത് ട്രൂഷ്യൽ ഒമാൻ സ്കൗട്ടുകളുടെ അകമ്പടിയോടെ ബഹ്‌റൈൻ ലക്ഷ്യമാക്കി  പാലായനം ചെയ്തു എന്നു രേഖകൾ ഉണ്ട്.
അദ്ദേഹം ഇറാനിലെ ഖോറാംഷഹറിൽ ശിഷ്ടകാലം ജീവിക്കുകയും അവസനം ബുറൈമിയിലേക്ക് വരികയും ചെയ്തു.
1960 കളിൽ സായ്ദ്, ജാപ്പനീസ് വാസ്തുവിദ്യാ വിദഗ്ദനായ കാട്സുഹികോ ടാകഹാഷിയെ നഗര വികസനത്തിന്റെ ചുമതല ഏൽപ്പിച്ചു.
ഒട്ടകത്തിലേറിയ സായ്ദ് മരുഭൂമിയിൽ വരച്ചു കാട്ടിയ അടയാളങ്ങൾക്ക് അനുസരിച്ച് അദ്ദേഹം നഗരം വിഭാവനം ചെയ്തു.
ഇന്ന് അബുദാബിയിൽ കാണുന്ന പല പ്രമുഖ കെട്ടിടങ്ങളും രൂപ കല്പന ചെയ്തത് ടാകാഹാഷിയാണ്.
പാതകൾ വീതികൂട്ടാനും, കോർണീഷുകൾ പണിയാനും നഗരം പച്ചയിൽ പൊതിയാനും അദ്ദേഹം മുൻകൈ എടുത്തു പ്രവർത്തിച്ചു.
ടകാഹാഷിക്കു ശേഷം ഈജിപ്ഷ്യൻ വാസ്തുശില്പി ആയ അബ്ദുൾ റഹ്മാൻ മഖ്ലൂഫ് ആണ് നഗരം വികസന ചുമതലയേറ്റത്.
എമിറേറ്റിലെ ഭരണാധികാരികൾ 1968 ലെ ചർച്ചയിൽ